അവരുടെ മനംനിറഞ്ഞു നഗരക്കാഴ്ചകളാല് കൊച്ചി കലക്ടറുടെ കൈയില് മുറുകെപ്പിടിച്ച് മെട്രോ ട്രെയിനില്നിന്ന് പുറംകാഴ്ചകള് കാണുമ്ബോള്, 27 വര്ഷമായി വീല്ചെയറില് ജീവിക്കുന്ന ഷൈമോളുടെ മുഖത്ത് ചിരി നിറഞ്ഞു. കൊച്ചി നഗരത്തെ അടുത്തറിയാന് പീസ്വാലിയില്നിന്ന് എത്തിയതാണ് ഷൈമോള്. അകക്കണ്ണിന്റെ കാഴ്ചയോടെ നാലുവയസ്സുകാരന് ടിപ്പുവും ഡൗണ് സിന്ഡ്രോം ബാധിതരായ ഇരട്ട സഹോദരന്മാര് അസദും അര്ഷദും നഗരവിശേഷങ്ങള് അറിയാനുണ്ടായിരുന്നു. കോതമംഗലം നെല്ലിക്കുഴി പീസ്വാലിക്ക് കീഴിലെ സാമൂഹിക മാനസിക പുനരധിവാസ കേന്ദ്രത്തിലെ അംഗങ്ങള്ക്കായാണ് മെട്രോയാത്ര സംഘടിപ്പിച്ചത്. പാട്ടും കഥയുമായി ആലുവയില്നിന്ന് എംജി റോഡ് സ്റ്റേഷന്വരെയായിരുന്നു യാത്ര. സൗജന്യ യാത്രയാണ് കെഎംആര്എല് ഒരുക്കിയത്. മാനസികപ്രയാസം അനുഭവിക്കുന്നവര്, വീല്ചെയറില് ജീവിക്കുന്നവര്, കിടപ്പുരോഗികള് എന്നിവരുള്പ്പെടെ നൂറോളംപേരാണ് യാത്രയിലുണ്ടായത്. കലക്ടര് ജാഫര് മാലിക് മധുരപലഹാരവുമായാണ് എത്തിയത്. സാന്ത്വന പരിചരണകേന്ദ്രം, ഡയാലിസിസ് കേന്ദ്രം, നട്ടെല്ലിന് പരിക്കേറ്റവര്ക്കുള്ള ചികിത്സ പുനരധിവാസകേന്ദ്രം, കീമോതെറാപ്പി, സഞ്ചരിക്കുന്ന ആശുപത്രി എന്നിവയാണ് പീസ്വാലിയുടെ പ്രവര്ത്തനങ്ങള്. നാലുമുതല് 99 വയസ്സുവരെയുള്ള 150 പേര് ഇവിടെയുണ്ട്. ചെയര്മാന് പി എം അബൂബക്കര്, വൈസ് ചെയര്മാന് രാജീവ് പള്ളുരുത്തി, മെട്രോ ഓപ്പറേഷന്സ് വിഭാഗം മേധാവി പ്രദീപ് കത്രി, എം എം ശംസുദ്ധീന്, കെ എ ഷെമീര്, കെ എച്ച് ഹമീദ്, ഇ എ ഉസ്മാന്, കെ എസ് ഷാജഹാന്, ഡോ. ഹെന്ന, ഡോ. എന് എന് ഹേന എന്നിവരുടെ നേതൃത്വത്തിലാണ് യാത്ര സംഘടിപ്പിച്ചത്. ദേശാഭിമാനി വാര്ത്തകള് ഇപ്പോള് വാട്സാപ്പിലും ടെലഗ്രാമിലും ലഭ്യമാണ്. വാട്സാപ്പ് ചാനല് സബ്സ്ക്രൈബ് ചെയ്യുന്നതിന് ക്ലിക് ചെയ്യു.. ടെലഗ്രാം ചാനല് സബ്സ്ക്രൈബ് ചെയ്യുന്നതിന് ക്ലിക് ചെയ്യു.. Tags : മറ്റു വാര്ത്തകള്